cyanic-selkie/wikianc huggingface dataset:
ব্যারি শেফার্ড
অবসর
১৯৭৯ সালে ওয়েস্টার্ন অস্ট্রেলিয়ান ক্রিকেট অ্যাসোসিয়েশনের (ওয়াকা) নির্বাহী কমিটিতে নির্বাচিত হন। ১৯৮৫ সালে তাকে সংস্থার আজীবন সদস্যরূপে মনোনীত করা হয়। ১৯৮৮ সালে অস্ট্রেলিয়ান ক্রিকেট বোর্ড কর্তৃক পরিচালক পদে নিযুক্ত হন। ২০০০ সালে অবসর গ্রহণের পূর্ব-পর্যন্ত এ পদে ছিলেন। ১৯৯৯ সালে ক্রিকেট খেলায় অসামান্য অবদান রাখার স্বীকৃতিস্বরূপ অর্ডার অব অস্ট্রেলিয়া পদকে ভূষিত হন।
১৮ সেপ্টেম্বর, ২০০১ তারিখে ৬৪ বছর বয়সে পশ্চিম অস্ট্রেলিয়ার ফ্রিম্যান্টল এলাকায় ব্যারি শেফার্ডের দেহাবসান ঘটে।
মাতৃত্বের শাস্তি
মাতৃত্বের শাস্তি হল সমাজবিজ্ঞানীদের দ্বারা প্রণীত একটি শব্দ, যা যুক্তি দেয় যে কর্মক্ষেত্রে কর্মজীবী মায়েরা বেতন, অনুভূত যোগ্যতা এবং নিঃসন্তান মহিলাদের তুলনায় সুবিধার ক্ষেত্রে জৈবিক ও সাংস্কৃতিক ভিত্তিক অসুবিধার সম্মুখীন হয়। বিশেষ করে, নারীরা প্রতি শিশু মজুরির শাস্তি ভোগ করতে পারে, যার ফলে মাতৃত্ব বিহীন মহিলা ও মায়েদের মধ্যে বেতনের ব্যবধান রয়েছে, যা পুরুষ ও মহিলাদের মধ্যে ব্যবধানের চেয়ে বড়। মায়েরা চাকরি-সাইটের মূল্যায়নের ক্ষেত্রেও ভুগতে পারে, যা ইঙ্গিত করে যে তারা তাদের কাজের প্রতি কম প্রতিশ্রুতিবদ্ধ, কম নির্ভরযোগ্য এবং মাতৃত্ব বিহীন মহিলা তুলনায় কম কর্তৃত্বপূর্ণ। সুতরাং, মায়েরা নিয়োগ, বেতন এবং দৈনন্দিন চাকরির অভিজ্ঞতার ক্ষেত্রে অসুবিধা অনুভব করতে পারে। মাতৃত্বের শাস্তি একটি সাধারণ কারণের মধ্যে সীমাবদ্ধ নয় বরং এটি অনেক তত্ত্ব এবং সামাজিক ধারণার সাথে যুক্ত হতে পারে। যাইহোক, একটি বিশিষ্ট তত্ত্ব যা ধারাবাহিকভাবে এই শাস্তির সাথে যুক্ত হতে পারে তা হল কর্ম-প্রচেষ্টা তত্ত্ব। এটি মায়ের আন্তঃসম্পর্কিততার উপরও ভিত্তি করে। মাতৃত্বের শাস্তিতে মজুরি, নিয়োগ ও পদোন্নতির শাস্তি সহ অনেকগুলি প্রভাব রয়েছে। এই প্রভাবগুলি কেবল মার্কিন যুক্তরাষ্ট্রে সীমাবদ্ধ নয় এবং জাপান, দক্ষিণ কোরিয়া, যুক্তরাজ্য, নেদারল্যান্ডস, পোল্যান্ড ও অস্ট্রেলিয়াসহ আরও এক ডজন শিল্পোন্নত দেশে নথিভুক্ত করা হয়েছে। শাস্তিতে সময়ের সাথে হ্রাসের কোন লক্ষণ দেখায়নি।
মজুরি ফাঁক
মাতৃত্বকালীন মজুরির শাস্তির প্রায়শই অনুমানকৃত ব্যাখ্যা হল যে সন্তান জন্মদান ও সন্তান লালন-পালন আনুষ্ঠানিক শিক্ষা এবং চাকরির প্রশিক্ষণকে ব্যাহত করে। যাইহোক, প্রমাণ প্রস্তাব করে যে মা এবং মাতৃত্ব বিহীন মহিলাদের মধ্যে শিক্ষাগত ও প্রশিক্ষণের পার্থক্যগুলি মাতৃত্বের শাস্তির সম্পূর্ণ ব্যাখ্যা দেয় না। মার্কিন যুক্তরাষ্ট্রে মজুরির ব্যবধান সার্বজনীন শতাংশ নয়। এটি রাষ্ট্র ও পেশা অনুসারে পরিবর্তিত হয়। এটি শিক্ষকতা ও নার্সিং ভূমিকায় কম ব্যবধান তৈরি করে। যাইহোক, নির্মাণে, উদাহরণস্বরূপ, মজুরির ব্যবধান আরও কঠোর হয়ে ওঠে এবং আফ্রিকান আমেরিকান মহিলাদের ও লাতিনা মহিলাদের জন্য আরও বেশি। যদি উক্ত মহিলারা মা হন, তাহলে তাদের মজুরির ব্যবধান আরও তাৎপর্যপূর্ণ হয়ে ওঠে কারণ তারা তখন কাজের ছুটি এবং তাদের সংস্থার জায়গায় থাকা সম্পদ ও নীতিমালায় বাধার সম্মুখীন হয়।
কে এন লক্ষ্মণন
কে এন লক্ষ্মণন (২০ অক্টোবর ১৯৩০ – ১ জুন ২০২০) একজন ভারতীয় রাজনীতিবিদ ছিলেন। তিনি ২০০১ সালে ভারতীয় জনতা পার্টির প্রার্থী হিসাবে ময়লাপুর আসন থেকে নির্বাচিত তামিলনাড়ু আইনসভার সদস্য ছিলেন। ২০২০ সালের ১ জুন তামিলনাড়ুর সালেম শহরে বার্ধক্যজনিত কারণে তিনি মারা যান। তিনি দুবার তামিলনাড়ু বিজেপির সভাপতি ছিলেন।
মাও হোসোইয়া
মাও হোসোইয়া (細谷 真大, Mao Hosoya; জন্ম: ৭ সেপ্টেম্বর ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
মাও হোসোইয়া ২০০১ সালের ৭ই সেপ্টেম্বর তারিখে জাপানের ইবারাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
জামারাত সেতু
জামারাত সেতু (جسر الجمرات; আরবি: Jisr Al-Jamarat) হজ্জ পালনের সময় মুসলমানরা মক্কার নিকটে ব্যবহৃত সৌদি আরবের মিনায় পথচারী সেতু। সেতুর উদ্দেশ্য হজযাত্রীদের মাটির স্তর থেকে বা সেতু থেকে তিনটি জামরা স্তম্ভের উপরে শয়তানকে পাথর নিক্ষেপ করতে সহজ করা।
এই সেতুটি ১৯৬৩ সালের প্রথম দিকে নির্মিত হয়েছিল এবং এর পর থেকে বেশ কয়েকবার প্রসারিত হয়েছে। সেতুতে তিনটি দিকের মধ্য দিয়ে স্তম্ভগুলি প্রসারিত হয়। ২০০৬ অবধি, এই সেতুর একক স্তর ছিল । নির্দিষ্ট সময়ে, সেতুটিতে দশ লক্ষেরও বেশি লোক জড়ো হতে পারে, যা কখনও কখনও মারাত্মক দুর্ঘটনার কারণ হয়।
নতুন সেতু
জানুয়ারী ২০০৬ হজের পরে, পুরাতন সেতুটি ভেঙে দেওয়া হয়েছিল এবং একটি নতুন বহু-স্তরের সেতু নির্মাণের কাজ শুরু হয়েছিল। ২০০৬/২০০৭ হজের জন্য স্থল এবং প্রথম স্তরের কাজ সম্পূর্ণ হয়েছিল। বাকী দুটি স্তরের নির্মাণ কাজ ২০০৭ সালের ডিসেম্বরে শেষ হয়েছে।
নতুন সেতুটি দার আল-হ্যান্ডাসাহ ডিজাইন করেছেন এবং সৌদি বিনলাদিন গ্রুপ দ্বারা নির্মিত।
মোবারকগঞ্জ চিনি কল লিমিটেড
মোবারকগঞ্জ চিনিকল লিমিটেড বাংলাদেশের ঝিনাইদহ জেলায় অবস্থিত দক্ষিণাঞ্চলের একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনিকল।
অবস্থান
বাংলাদেশের দক্ষিণ-পশ্চিমাঞ্চলের খুলনা বিভাগের ঝিনাইদহ জেলার কালীগঞ্জ উপজেলার নলডাঙ্গার মোবারকগঞ্জ এলাকায় এই শিল্প প্রতিষ্ঠানটি অবস্থিত।
ইতিহাস
১৯৬৫ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৮ সালে সমাপ্ত হয় এবং ১৯৬৭-৬৮ সাল থেকে এটিতে চিনি উৎপাদন শুরু হয়। বাংলাদেশের স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
অবকাঠামো
এই বৃহদায়তন শিল্প প্রতিষ্ঠানটি চিনি উৎপাদন কারখানা, বাণিজ্যিক খামার, জৈব সারকারখানা এবং অফিস, বিদ্যালয়, অতিথি ভবন ও আবাসন ভবনের সমন্বয়ে গঠিত।
উৎপাদন ক্ষমতা
১২৫০০ মেট্রিক টন
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
ধ্যাততেরিকি
ধ্যাততেরিকি ২০১৭ সালে মুক্তিপ্রাপ্ত একটি বাংলাদেশী প্রণয়-কৌতুকধর্মী চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও জাজ মাল্টিমিডিয়ার ব্যানারে প্রযোজনা করেছেন আব্দুল আজিজ।  চলচ্চিত্রটি ২০১২ সালে মুক্তি পাওয়া পাঞ্জাবী চলচ্চিত্র  ক্যারি অন জ্যাট এর পুনঃনির্মাণ।
প্রযোজনা
ধ্যাততেরিকি চলচ্চিত্রটি প্রযোজনা করে, জাজ মাল্টিমিডিয়া। এটির শ্যুটিং শুরু হয় ২০১৭ সালের ফেব্রুয়ারিতে ব্যাংকক সহ আরো বিভিন্ন স্থানে।
মুক্তি
ধ্যাততেরিকি চলচ্চিত্রটি ১৪ ই এপ্রিল ২০১৭ সালে পহেলা বৈশাখের দিন বাংলাদেশে এবং নভেম্বর ২০১৭ এ ভারতে মুক্তি পায়।
রামকৃষ্ণ মিশন বিদ্যামন্দির
রামকৃষ্ণ মিশন বিদ্যামন্দির হল ভারত রাষ্ট্রের কলকাতা বিশ্ববিদ্যালয় অনুমোদিত একটা স্বয়ংশাসিত প্রাক-স্নাতক কলেজ। এই কলেজ ২০১৯ সময়কালে ন্যাশনাল ইন্সটিটিউশনাল র‍্যাংকিং ফ্রেমওয়ার্ক (এনআইআরএফ) দ্বারা ভারতের মধ্যে ক্রমতালিকায় একাদশ স্থান অর্জন করেছে।
ইতিহাস
১৯৪১ খ্রিস্টাব্দে রামকৃষ্ণ মিশন প্রতিষ্ঠিত রামকৃষ্ণ মিশন বিদ্যামন্দির কলকাতা বিশ্ববিদ্যালয় অনুমোদিত একটা পুরোপুরি আবাসিক প্রাক-স্নাতক কলেজ। এই 'বিদ্যামন্দির' নামটা ১৮৯৮ খ্রিস্টাব্দে স্বয়ং স্বামী বিবেকানন্দ ভারতের 'গুরুকুল' পরম্পরা অনুযায়ী আদর্শ এক শিক্ষাপ্রতিষ্ঠানের ভাবনায় দিয়েছিলেন। স্বামী বিমুক্তানন্দজি এবং স্বামী তেজসানন্দজি মহারাজ এই প্রধান উচ্চশিক্ষা প্রতিষ্ঠানের যথাক্রমে প্রথম সম্পাদক এবং প্রথম অধ্যক্ষ ছিলেন। স্বামী একচিত্তানন্দ মহারাজ এই কলেজের বর্তমান অধ্যক্ষ। ২০১৩ খ্রিস্টাব্দের এপ্রিল থেকে ২০২০ খ্রিস্টাব্দ পর্যন্ত অধ্যক্ষ ছিলেন স্বামী শাস্ত্রজ্ঞানন্দ ।
২০০৫ খ্রিস্টাব্দে এই কলেজ ভারতের ন্যাক দ্বারা গ্রেড 'এ+' স্বীকৃতি পেয়েছিল। ২০১৩ খ্রিস্টাব্দে বর্তমান ক্রমতালিকাভুক্তির নীতি অনুযায়ী ৪ নম্বরের মধ্যে ৩.১২০ সিজিপিএ পেয়ে এই কলেজ জাতীয় স্বীকৃতি মুল্যায়ন পরিষদ কর্তৃক পুনর্স্বীকৃতি লাভ করেছিল। রামকৃষ্ণ মিশন বিদ্যামন্দির কলেজ বিষয়শ্রেণীতে ন্যাশনাল ইন্সটিটিউশনাল র‍্যাংকিং ফ্রেমওয়ার্ক(এনআইআরএফ) দ্বারা ২০১৮-২০১৯ শিক্ষাবর্ষে জাতীয় পর্যায়ে একাদশ স্থান দখল করেছিল। একেবারে শুরুতে এটা একটা অন্তর্বর্তী কলাবিদ্যা কলেজ ছিল। ১৯৪৫ এবং ১৯৪৬ খ্রিস্টাব্দের মধ্যবর্তী সময়ে এই কলেজ বাণিজ্য এবং বিজ্ঞান বিষয়সমূহের অনুমোদন পেয়েছিল। ১৯৬০ খ্রিস্টাব্দের জুলাই থেকে এটা ত্রিবার্ষিক প্রাক-স্নাতক কলেজরূপে উন্নীত হয়। ১৯৭৮ খ্রিস্টাব্দের সেপ্টেম্বরে এখানে উচ্চমাধ্যমিক বিভাগ যুক্ত হয়েছিল এবং পরবর্তীতে পশ্চিমবঙ্গ সরকারের নীতি অনুযায়ী বন্ধ হয়ে গিয়েছিল। ১৯৯৪ খ্রিস্টাব্দে ইউজিসির কর্মমুখী স্নাতক শিক্ষার অধীনে কম্পিউটার অ্যাপ্লিকেশন এবং শিল্প রসায়নে বিএসসি (মেজর) পাঠক্রম চালু হয়েছিল। ২০০৯ শিক্ষাবর্ষে কম্পিউটার অ্যাপ্লিকেশনে বিএসসি (মেজর) পরিবর্তিত হয়ে বিএসসি কম্পিউটার সায়েন্স সাম্মানিক হয়েছিল। সম্প্রতি বাংলা, সংস্কৃত, গণিতশাস্ত্র এবং ফলিত রসায়নে স্নাতকোত্তর পাঠক্রম চালু করা হয়েছিল। ২০১৩ খ্রিস্টাব্দের জুলাই শিক্ষাবর্ষ থেকে দর্শনশাস্ত্রে স্নাতকোত্তর পাঠক্রম চালু করা হয়েছে।
২০১০ খ্রিস্টাব্দের এপ্রিলে বিশ্ববিদ্যালয় মঞ্জুরি কমিশন বিদ্যামন্দিরকে একটা 'সেন্টার অফ পোটেন্সিয়াল ফর এক্সেলেন্স' (সিপিই) হিসেবে স্বীকৃতি দিয়েছিল; ২০১০ খ্রিস্টাব্দের জুনে বিদ্যামন্দিরকে শিক্ষামূলক ব্যাপারে 'স্বয়ংশাসিত' অবস্থান দিয়ে পুরস্কৃত করেছিল, যাতে বিদ্যামন্দির পাঠ্যক্রম তৈরি করতে সক্ষম হয়, প্রাক-স্নাতক এবং স্নাতকোত্তর স্তরে নতুন পাঠক্রম চালু করতে পারে, পাঠন-পঠন-মূল্যায়ন পদ্ধতি প্রণয়ন এবং কলেজ নিজেই উপাধি প্রদান করতে পারে। ২০১৮ খ্রিস্টাব্দে রামকৃষ্ণ মিশন বিদ্যামন্দির ন্যাশনাল ইন্সটিটিউশনাল র‍্যাংকিং ফ্রেমওয়ার্ক (এনআইআরএফ) থেকে জাতীয়ভাবে সব কলেজের মধ্যে নবম স্থান দখল করেছিল।
বিষয়ভিত্তিক বিভাগসমূহ
বর্তমানে কলেজে ১৪টা প্রাক-স্নাতক এবং ৫টা স্নাতকোত্তর পাঠক্রমে শিক্ষা দেওয়া হয়। বিদ্যামন্দির ১৪টা বিষয়ে বিএ এবং বিএসসি সাম্মানিক পাঠক্রম এবং ৫টা বিষয়ে এমএ এবং এমএসসি পাঠক্রম চালু আছে।
ছাত্রজীবন
রামকৃষ্ণ মিশন বিদ্যামন্দিরে প্রায় ৬০০ নথিভুক্ত ছাত্র আছে এবং সকলেই আবাসিক। 'শ্রী ভবন', 'বিদ্যা ভবন', 'বিনয় ভবন', 'বিবেক ভবন', 'সারদা ভবন' এবং 'শান্তি ভবন' নামে একই অঙ্গনে ছাত্রদের থাকার জন্যে পাশাপাশি ছ-টা ভবন বা ছাত্রাবাস আছে। ছাত্রাবাসগুলোকে একেকটা 'ভবন' বলা হয়। কলেজে থাকাকালীন সাধু সদস্যদের তত্ত্বাবধানে শ্রীরামকৃষ্ণের আদর্শে তাদের এক শৃংখলাবদ্ধ জীবন যাপন করতে হয়।
জ্বর
জ্বর (যা পাইরেক্সিয়া নামেও পরিচিত ) হচ্ছে শারীরিক অসুস্থতার অন্যতম প্রধান লক্ষ্মণ, যা শরীরের স্বাভাবিক তাপমাত্রার সীমার অধিক তাপমাত্রা নির্দেশ করে।
শরীরের তাপমাত্রা বৃদ্ধি সত্ত্বেও সাধারণত ঠান্ডা অনুভূত হয়। উচ্চ নির্দিষ্ট সূচক (set point) থেকে বৃদ্ধিপ্রাপ্ত হলে গরম অনুভূত হয়।
অনেক কারণেই জ্বর হতে পারে। কিছু তথ্য থেকে জানা যায় উচ্চ তাপমাত্রায় শরীরের প্রতিরোধ ক্ষমতা বৃদ্ধি পায়, যদিও, জ্বরের উপকারিতা নিয়ে যথেষ্ট বিতর্ক আছে। তবে অ্যান্টিপাইরেটিক ওষুধ ব্যবহার করে জ্বর কমানো যায়।
অনিয়ন্ত্রিত হাইপারথার্মিয়ার সাথে জ্বরের পার্থক্য আছে; সেটা হল, হাইপারথার্মিয়া দেহের তাপমাত্রা নিয়ন্ত্রক সূচকের অতিরিক্ত তাপমাত্রার ফল।
সংজ্ঞা
শরীরের উষ্ণতা বৃদ্ধি (>৯৮.৬ o ফাঃ) । বিভিন্ন রোগে এই উপসর্গ দেখা মানুষের দেহের স্বাভাবিক তাপমাত্রার সীমা বেশ বড়। মানুষের দেহের তাপমাত্রা কোনো ক্রমেই ৯৫ o ফাঃ এর কম বা ১১০ o ফাঃ এর বেশি হতে পারে না। তার দেহের তাপমাত্রা মস্তিষ্ক নিয়ন্ত্রিত উচ্চ নির্দিষ্ট সূচক(set point)থেকে বৃদ্ধিপ্রাপ্ত হলে এবং
•পায়ুপথের তাপমাত্রা ৩৭.৫-৩৮.৩0 সে. বা তার বেশি হলে
•বাহু বা কানের তাপমাত্রা ৩৭.২0 সে. বা তার বেশি হলে } তা জ্বর বলে গণ্য হয় ।
একজন সুস্থ মানুষের জন্য মুখে ৩৩.২-৩৮.২0 সে., পায়ুপথে ৩৪.৪-৩৭.৮0 সে.,কান পর্দায় ৩৫.৪-৩৭.৮0 সে. এবং বগলে ৩৫.৫-৩৭.০0 সে. ই হল স্বাভাবিক তাপমাত্রা। দেহের স্বাভাবিক তাপমাত্রা অনেকগুলো বিষয়ের ওপর নির্ভর করে যেমন বয়স, লিঙ্গ, সময় ,পারিপার্শ্বিক তাপমাত্রা, কাজের মাত্রা ইত্যাদি। তাপমাত্রা বৃদ্ধি মানেই জ্বর নয়। একজন সুস্থ লোক যখন ব্যায়াম করে তখন তার দেহের তাপমাত্রা বৃদ্ধি পেতে পারে কিন্তু তা জ্বর হিসেবে গণ্য হবে না যেহেতু তার মস্তিষ্কে নিয়ন্তিত নির্দিষ্ট সূচক (set point) স্বাভাবিক। অন্য দিকে স্বাভাবিক তাপমাত্রা ও কারও জন্য জ্বর হিসেবে গণ্য হতে পারে। যেমনঃ অসুস্থ রোগীর (যে দেহের তাপ উৎপাদনে দুর্বল) ৩৭.৩0 সে. ই জ্বর হিসেবে গণ্য হবে।
প্রকারভেদ
তাপমাত্রা পরিবর্তনের ধরন রোগের উপর নির্ভরশীল: জ্বর এর পরিবর্তনের ধরন থেকেই কখনো কখনো রোগ নির্ণয় সম্পর্কে ধারণা পাওয়া যেতে পারেঃ
•একটানা জ্বরঃ সারাদিন ধরে শরীরের তাপমাত্রা স্বাভাবিকের চেয়ে বেশি থাকে এবং ২৪ ঘণ্টায় ১0 সে. এর বেশি তাপমাত্রার পরিবর্তন হয় না। যেমনঃ লোবার নিউমোনিয়া, টাইফয়েড, মূত্রনালির ইনফেকশন, ব্রুসেলসিস, টাইফাস ইত্যাদি রোগের ক্ষেত্রে একটানা জ্বর পরিলক্ষিত হয়। টাইফয়েড রোগের ক্ষেত্রে জ্বরের একটি নির্দিষ্ট আঙ্গিক দেখা যায়। জ্বর ধাপে ধাপে বাড়ে এবং উচ্চ তাপমাত্রা অনেকক্ষণ থাকে।
•নির্দিষ্ট বিরতিতে জ্বরঃ জ্বর একটি নির্দিষ্ট সময় পর্যন্ত বাড়ে এবং পরে তাপমাত্রা স্বাভাবিক অবস্থায় ফিরে যায়, যেমনঃ ম্যালেরিয়া, কালাজ্বর (kala-azar), পাইয়েমিয়া, সেপ্টিসেমিয়া (রক্তের সংক্রমন)। এর প্রকারভেদগুলো হলঃ
*কুয়োটিডিয়ান জ্বর, যার পর্যায়কাল হল ২৪ ঘণ্টা, সাধারণত ম্যালেরিয়ার ক্ষেত্রে দেখা যায়।
*টারশিয়ান জ্বর, যার পর্যায়কাল ৪৮ ঘণ্টা, এটিও ম্যালেরিয়ার ক্ষেত্রে দেখা যায়।
*কোয়ার্টান জ্বর, যার পর্যায়কাল ৭২ ঘণ্টা, এটি দেখা যায় Plasmodium malariae জীবাণুর ক্ষেত্রে।
•স্বল্প বিরতিতে জ্বরঃ শরীরের তাপমাত্রা সারদিন স্বাভাবিকের চেয়ে বেশি থাকে এবং ২৪ ঘণ্টায় ১0 সে. এর চেয়ে বেশি উঠা নামা করে। যেমনঃ infective endocarditis.
•Pel-Ebstein জ্বরঃ এই বিশেষ ধরনের জ্বরটি হজকিন লিম্ফোমা এর ক্ষেত্রে দেখা যায়। জ্বর এক সপ্তাহ বেশি, এক সপ্তাহ কম- এভাবে চলতে থাকে। তবে আদৌ এ ধরনের জ্বর বিদ্যমান কিনা তা নিয়ে সন্দেহ রয়েছে।
দেহের স্বাভাবিক রোগ প্রতিরোধ ক্ষমতার অবর্তমানে এক ধরনের জ্বর দেখা যায় যাকে বলা হয় "ফিব্রাইল নিউট্রোপেনিয়া " ।এক্ষেত্রে রোগ প্রতিরোধী নিউট্রোফিল এর অভাবে ব্যাক্টেরিয়ার সংক্রমন তাড়াতাড়ি ছড়িয়ে পরে। তাই এই রোগের জরুরি চিকিৎসা প্রয়োজন। যেসব রোগীর কেমোথেরাপি চিকিৎসা চলছে যা কিনা দেহের রোগ প্রতিরোধ ক্ষমতা কমিয়ে দেয় তাদের ক্ষেত্রে এই রোগ বেশি দেখা যায়।
Febricula, এটি একটি প্রাচীন শব্দ যা এমন ধরনের জ্বরের ক্ষেত্রে ব্যবহৃত হয় যখন তাপমাত্রা বেশি উঠে না এবং বিশেষ করে যখন জ্বরের কারণ অজানা থাকে। এ ধরনের জ্বর থেকে রোগী এক সপ্তাহে সেরে ওঠে।
হাইপারপাইরেক্সিয়া
এক্ষেত্রে জ্বর ১০৫৹F এর উপরে থাকে।
লক্ষ্মণ
জ্বরের সাথে সাধারণত অসুস্থ্ ভাব যেমন অবসন্নতা, ক্ষুধামান্দ্য, ঘুম ঘুম ভাব, শরীরে ব্যাথা, মনোযোগ দিতে না পারা ইত্যাদি লক্ষণ দেখা যায়।
বিভিন্ন রোগ নির্ণয়
জ্বর থেকে বিভিন্ন প্রকার রোগ নির্ণয় করা যায়,যেমন
প্রতিকার
জ্বর যদিও কোন রোগ নয়, এটিকে বড় কোন রোগের লক্ষন বলা যেতে পারে।কিন্তু ভাইরাস জনিত জ্বরের ক্ষেত্রে রোগীকে কিছু পরামর্শ প্রদান করা যেতে পারে। যেমন -
শ্বেতপত্র: বাংলাদেশে মৌলবাদী সাম্প্রদায়িক সন্ত্রাসের ২০০০ দিন
শ্বেতপত্র: বাংলাদেশে মৌলবাদী সাম্প্রদায়িক সন্ত্রাসের ২০০০ দিন হলো বাংলাদেশে মৌলবাদী ও সাম্প্রদায়িক সন্ত্রাস তদন্তে গণকমিশন কর্তৃক ২০২২ সালের ফেব্রুয়ারিতে প্রকাশিত একটি শ্বেতপত্র। ২০২১ সালের ফেব্রুয়ারি-মার্চে বাংলাদেশে সংঘটিত সাম্প্রদায়িক হামলা ও ধর্মীয় উন্মাদনার তদন্তে একাত্তরের ঘাতক দালাল নির্মূল কমিটি এবং জাতীয় সংসদের আদিবাসী ও সংখ্যালঘুবিষয়ক ককাসের যৌথ উদ্যোগে এই গণকমিশন গঠিত হয়। এই শ্বেতপত্রে বাংলাদেশে জঙ্গি অর্থায়ন, ঘৃণা বিদ্বেষ ছড়ানো, অর্থপাচার, সাম্প্রদায়িক সন্ত্রাস, অনিয়ম, দুর্নীতি, ওয়াজের নামে টাকা আদায়সহ বিভিন্ন অভিযোগ তুলে ইসলামপন্থী সংগঠন ও প্রতিষ্ঠানের সাথে জড়িত ১১৬ জন বক্তাকে 'ধর্ম ব্যবসায়ী' আখ্যায়িত করা হয় এবং হেফাজতে ইসলাম বাংলাদেশের প্রভাবাধীন এক হাজার মাদ্রাসাকে মৌলবাদী তৎপরতায় অভিযুক্ত করা হয়। ২ হাজার ২০০ পৃষ্ঠার এই তদন্ত প্রতিবেদনে হেফাজত সহ বিভিন্ন ধর্মীয় গোষ্ঠী এবং ডিসি, ওসিসহ যেসব প্রশাসনিক কর্মকর্তা তাদের সহযোগিতা করেছে ও সাম্প্রদায়িক সহিংসতায় উৎসাহিত করেছে তাদের নামও উল্লেখ করা হয়েছে। এদের বিরুদ্ধে মামলা করার ওপর জোর দেয়া হয়েছে শ্বেতপত্রের সুপারিশে। ২০২২ সালের ১২ মে শ্বেতপত্রটি দুর্নীতি দমন কমিশন ও জাতীয় মানবাধিকার কমিশনে জমা দেওয়ার পর এটি নিয়ে ব্যাপাক আলোচনার সৃষ্টি হয়। স্বরাষ্ট্রমন্ত্রী আসাদুজ্জামান খাঁন কামাল গণকমিশনটির কোনো ভিত্তি নেই বলে উল্লেখ করেন। শ্বেতপত্রটি জমা দেওয়ার দিনই ইসলামি দল ও সংগঠনগুলো এর প্রতিবাদ জানায়।
শ্বেতপত্রে উল্লেখিত বক্তাদের মধ্যে রয়েছেন মামুনুল হক, নূরুল ইসলাম ওলীপুরী, সৈয়দ রেজাউল করিম, সৈয়দ ফয়জুল করিম, কামালুদ্দীন জাফরী, আব্দুল হালিম বুখারী, তাফাজ্জুল হক হবিগঞ্জী, আসাদুল্লাহ আল-গালিব, আতাউল্লাহ হাফেজ্জী, মিজানুর রহমান আজহারী, উবায়দুর রহমান খান নদভী, মুহিব খান প্রমুখ।
প্রেক্ষাপট
ঢাকার মহাখালীতে অবস্থিত একাত্তরের ঘাতক দালাল নির্মূল কমিটির কার্যালয়ে ২০২১ সালের ১২ এপ্রিল "স্বাধীনতার সুবর্ণজয়ন্তী বানচালে হেফাজত-জামায়াতের মৌলবাদী সাম্প্রদায়িক সন্ত্রাস তদন্তে গণ কমিশনের প্রথম সভা" শীর্ষক একটি সভা অনুষ্ঠিত হয়। এই সভায় এর আগের মাসে সংঘটিত সাম্প্রদায়িক উন্মাদনার তদন্তে একাত্তরের ঘাতক দালাল নির্মূল কমিটি এবং জাতীয় সংসদের আদিবাসী ও সংখ্যালঘুবিষয়ক ককাসের ৩২ জন সদস্য নিয়ে একটি স্বাধীন তদন্ত কমিশন গঠিত হয়। এই কমিশন কর্তৃক মাঠ পর্যায়ে তদন্ত করে সুপারিশসহ তদন্ত প্রতিবেদন ‘শ্বেতপত্র’ আকারে প্রকাশের সিদ্ধান্ত গৃহীত হয়। তদন্ত কমিশন ৯ মাস কুমিল্লা, নোয়াখালী, চট্টগ্রামসহ বিভিন্ন জায়গায় প্রত্যক্ষদর্শী ও ভুক্তভোগীদের সাক্ষ্য নিয়ে একটি শ্বেতপত্র তৈরি করে।
কমিশনের সদস্য
মৌলবাদী ও সাম্প্রদায়িক সন্ত্রাস তদন্তে গণকমিশনের সভাপতি হলেন শামছুদ্দিন চৌধুরী মানিক। যুগ্ম সভাপতি ফজলে হোসেন বাদশা। সদস্যদের মধ্যে রয়েছেন: শাহরিয়ার কবির, মোহাম্মদ গোলাম রাব্বানী, শামসুল হুদা, রাশেদ খান মেনন, হাসানুল হক ইনু, মুহম্মদ শফিকুর রহমান, আরমা দত্ত, অনুপম সেন, জুলিয়ান ফ্রান্সিস, হাশেম খান, শ্যামলী নাসরিন চৌধুরী, মুনতাসীর মামুন, মমতাজ লতিফ, সাহাবুদ্দিন চুপ্পু, জিয়াউল হাসান, কাজল দেবনাথ, তপনানন্দগিরি মহারাজ, সাহাবউদ্দিন আহমেদ, আলমগীর সাত্তার, সৈয়দ মাহবুবুর রশিদ, মোহাম্মদ আমজাদ হোসেন, কামরুল হাসান খান, নির্মল রোজারিও, মোহাম্মদ নূরুল আনোয়ার, মো. আবদুর রশীদ, এ কে মোহম্মাদ আলী শিকদার, উত্তম বড়ুয়া এবং সদস্য সচিব তুরিন আফরোজ।
ইতিহাস
২০২২ সালের ১২ মার্চ ইঞ্জিনিয়ার্স ইনস্টিটিউশনের সেমিনার কক্ষে শ্বেতপত্রটির মোড়ক উন্মোচন করা হয়। গণকমিশনের পাঁচ সদস্যের একটি প্রতিনিধি দল ১১ মে এটি দুর্নীতি দমন কমিশন ও জাতীয় মানবাধিকার কমিশনে জমা দেন। প্রতিনিধি দলের মধ্যে ছিলেন: শামসুদ্দিন চৌধুরী মানিক, তুরিন আফরোজ, কমিশনের সচিবালয়ের সমন্বয়কারী কাজী মুকুল, আসিফ মুনীর তন্ময় ও নাদিয়া চৌধুরী।
বিষয়বস্তু
২ খণ্ডে প্রকাশিত এই শ্বেতপত্রের শুরুতে ভূমিকা প্রদানের পর বিশাল শ্বেতপত্রের সারাংশ ও সুপারিশ প্রদান করা হয়েছে। তৃতীয় পরিচ্ছদে হেফাজতে ইসলাম বাংলাদেশ ও চতুর্থ পরিচ্ছদে বাংলাদেশে জঙ্গী সংগঠন ও গুলশান হলি আর্টিজানে জঙ্গি হামলার পর্যালোচনা করা হয়েছে। পঞ্চম পরিচ্ছদে রোহিঙ্গা সংক্রান্ত নিবন্ধসমূহ একত্রিত করা হয়েছে৷ ষষ্ঠ পরিচ্ছদের আলোচ্য বিষয় সামাজিক যোগাযোগ মাধ্যমে জঙ্গি তৎপরতা : অনলাইন, অফলাইনে জঙ্গিদের বিভিন্ন বইপুস্তক, ম্যাগাজিন ও মুখপত্র পর্যালোচনা, ওয়াজের মাধ্যমে সাম্প্রদায়িক সন্ত্রাস, জঙ্গিবাদের বিস্তার এবং বক্তার পরিচিতি। ৭ম পরিচ্ছদে বাংলাদেশে মৌলবাদী সাম্প্রদায়িক সন্ত্রাস তদন্তে গণকমিশনের নিজস্ব ১০টি সরেজমিন প্রতিবেদন এবং অষ্টম পরিচ্ছদে র‍্যাব প্রতিবেদন ও পুলিশ প্রতিবেদন এবং হেফাজত নিয়ন্ত্রিত ১০০০ মাদ্রাসার তালিকা সংযুক্ত করা হয়েছে।
তথ্যগত অসংগতি
শ্বেতপত্রে এক হাজার মাদ্রাসার তালিকায় কয়েকটি অস্তিত্বহীন মাদ্রাসার নাম আছে। চট্টগ্রামের দুটো দোকানকে মাদ্রাসার তালিকায় অন্তর্ভুক্ত করা হয়েছে। যার ক্রমিক ৯৪ ও ৯৫। তিন চার বছর পূর্বে মৃত্যুবরণ করা বহু মাদ্রাসা পরিচালকের নাম উল্লেখ করা হয়েছে। ফেনী জেলার সোনাগাজীতে অবস্থিত ওলামাবাজার হুসাইনিয়া মাদ্রাসার নামোল্লেখ করা হয়েছে তিনবার। বিভিন্ন মাদ্রাসার পরিচালক ও ছাত্র সংখ্যায় গড়মিল রয়েছে। যার মধ্যে ক্রমিক নং ৩৪৫, ৪৮০ ও ৭৬৭ অন্যতম। বাংলাদেশের ইসলামি বক্তাদের তালিকায় ৩০ নম্বরে ভারতীয় বক্তার নাম এসেছে। ৪১ নম্বরে নাম এসেছে এক মৃত ব্যক্তির। ক্রমিক তালিকায় ৭৬ ও ৯৪ এবং ৪১ ও ৮৩ নম্বরে একই ব্যক্তির নাম এসেছে দুবার। আদৌ ধর্মীয় বক্তা নন এমন নামও রয়েছে।
প্রতিক্রিয়া
দুর্নীতি দমন কমিশন ও জাতীয় মানবাধিকার কমিশনে জমা দেওয়ার পর শ্বেতপত্রটি নিয়ে আলোচনা শুরু হলে স্বরাষ্ট্রমন্ত্রী আসাদুজ্জামান খান কমিশনটির কোনো ভিত্তি নেই বলে উল্লেখ করেন। তিনি আরও বলেন, "কোন তথ্যের ভিত্তিতে এই শ্বেতপত্র তৈরি করা হয়েছে, তাও আমার জানা নেই। তারা যাদের নামে সন্ত্রাস কিংবা দুর্নীতির দায়ভার দিচ্ছে—সেটা আমরা দেখিনি। তাই এ সম্পর্কে কিছু বলতে পারব না। যে অভিযোগের কোনো প্রমাণ নেই, সে অভিযোগ আমরা আমলে নিই না।" শ্বেতপত্রটিকে সম্পূর্ণ ভিত্তিহীন, বানোয়াট এবং মিথ্যা তথ্যে ভরপুর উল্লেখ করে হেফাজতে ইসলাম বাংলাদেশের আমির মুহিব্বুল্লাহ বাবুনগরী বলেন, এর মাধ্যমে গণকমিশন তাদের ইসলাম বিদ্বেষী চেহারা উন্মোচিত করেছে। ইসলামী আন্দোলন বাংলাদেশ একে দুর্নীতিবাজদের আড়াল করে আলেমদের ভাবমূর্তি নষ্ট করার প্রচেষ্টা হিসেবে উল্লেখ করে এর নিন্দা জানিয়েছে। ফরীদ উদ্দীন মাসঊদের সংগঠন বাংলাদেশ জমিয়তুল উলামা একে ‘ভুলে ভরা’ ও ‘সত্যের অপলাপ’ উল্লেখ করে বিবৃতি দিয়েছে। জাতীয় ওলামা মাশায়েখ আইম্মা পরিষদ গণকমিশনের শ্বেতপত্রটিকে নাটক উল্লেখ করে গণকমিশনকে মুসলিম বাঙালি সংস্কৃতির বিরুদ্ধ শক্তি হিসেবে চিহ্নিত করেছে। খেলাফত মজলিসের বৃটেন শাখা শ্বেতপত্রটিকে রাষ্ট্রদ্রোহিতার শামিল হিসেবে উল্লেখ করেছে।
নানাধরণের সমালোচনার জবাবে গণকমিশন বলেছে, শ্বেতপত্রটি কখনো ইসলামীবিরোধী নয়। গণকমিশনের বিপরীতে ইসলামী কালচারাল ফোরাম বাংলাদেশের ১১ সদস্যের একটি প্রতিনিধি দল, গণকমিশনের নেতাদের আয়-ব্যয়ের হিসাব, তাদের তহবিলের উৎস ও কমিটির নেতাদের সম্পদ অনুসন্ধানের জন্য দুর্নীতি দমন কমিশনে একটি স্মারকলিপি দেয়।
আইউব আলী খান
আইউব আলী খান (জানুয়ারি ১৯০৩ - ১ অক্টোবর ১৯৯১) ছিলেন পূর্ব পাকিস্তানের একজন রাজনীতিবিদ, সমাজসেবক, ১৯৫২ সালের ভাষা আন্দোলনের সৈনিক, মুক্তিযোদ্ধা ও শিক্ষক। নিজ ফরিদগঞ্জ উপজেলার গৃদকালিন্দিয়া ও সাহেবগঞ্জ গ্রাম উন্নয়নে তার ব্যাপক অবদান রয়েছে।
শিক্ষা জীবন
তিনি লক্ষ্মীপুর জেলার রায়পুর উচ্চ বিদ্যালয় থেকে ১৯২০ সালে প্রবেশিকা পরীক্ষায় পাশ করে বরিশাল জেলার ব্রজমোহন কলেজ থেকে ১৯২২ সালে আই,এ পাশ করেন।
কর্মজীবন
তিনি তার প্রথম কর্মজীবন শুরু করেন লক্ষ্মীপুর জেলার রায়পুর উপজেলার রায়পুর উচ্চ বিদ্যালয়ে সহকারী শিক্ষক হিসেবে। তিনি সেখানে ১৯২৩ থেকে ১৯২৬ সাল পর্যন্ত দায়িত্ব পালন করেন। তারপর তিনি তার এলাকায় গৃদকালিন্দিয়াতে ১৯২৬ সালে গৃদকালিন্দিয়া এম.ই স্কুল প্রতিষ্ঠা করে নিজেই উক্ত প্রতিষ্ঠানের প্রধান শিক্ষক হিসেবে ২৩ বছর দায়িত্ব পালন করেন। এছাড়াও তিনি কুমিল্লা সেসন জোট কোর্টের ৩০ বছর পর্যন্ত স্পেশাল জুরার হিসাবে দায়িত্ব পালন করেন।
রাজনৈতিক জীবন
তিনি পূর্ব পাকিস্তানের রাজনৈতিক দল যুক্তফ্রন্টের হয়ে রাজনীতি করেন। এছাড়াও তিনি তৎকালীন জমিদারদের সাথে ইউনিয়ন নির্বাচনে প্রতিদ্বন্দ্বিতা করে জয়ী হয়ে কয়েকবার প্রেসিডেন্ট এবং চেয়ারম্যানের দায়িত্ব পালন করেন।
সমাজসেবা মূলক কাজ
তিনি মূলত ছিলেন একজন সমাজসেবক এবং শিক্ষানুরাগী ব্যক্তি। তার অবদানে ফরিদগঞ্জ উপজেলার স্বনামধন্য গৃদকালিন্দিয়া উচ্চ বিদ্যালয় প্রতিষ্ঠিত হয়। যা ফরিদগঞ্জের একটি স্বনামধন্য বিদ্যাপীঠ। ১৯২৬ সালে গৃদকালিন্দিয়া এম.ই স্কুল প্রতিষ্ঠা করেন এবং ১৯৪৮ সালে নিমণ বালিকা উচ্চ বিদ্যালয় প্রতিষ্ঠা করেন। যা মূলত মেয়েদের শিক্ষার উন্নতির জন্য করেছেন। তিনি তার এবং তার আত্মীয়স্বজনের জায়গার উপর এই বিদ্যালয়গুলো প্রতিষ্ঠা করেন। আত্মীয়স্বজনের জায়গায় এগুলো করাতে তিনি অনেক সমস্যায় পড়েন। যার ফলে তিনি দুই মাস আত্মগোপনে ছিলেন। পরে আবশ্যক অনেক চেষ্টার পরে সরকারীভাবে আত্মীয়স্বজনের জায়গার ক্ষতিপূরণ দিয়ে দেন। এখানে প্রাথমিক বিদ্যালয়, মাধ্যমিক বিদ্যালয় ও মহাবিদ্যালয় এবং বিশাল মাঠ মিলে প্রায় ৫.৯০ একর জমি রয়েছে। এই তিনটি বিদ্যালয় একত্রে মিলে আইউব আলী খান কমপ্লেক্স নামে পরিচিত। এছাড়াও তিনি তার প্রতিষ্ঠিত স্কুল প্রতিষ্ঠানের পাশেই ১৯৩৩ সালে গৃদকালিন্দিয়া বাজার প্রতিষ্ঠা করেন। গৃদকালিন্দিয়া বাজার প্রতিষ্ঠা করতে তিনি এবং তার বড় ভাইয়ের জায়গা দান করেন এবং উক্ত বাজারে ১৯৪৩ সালে সরকারী বিভিন্ন প্রতিষ্ঠান পোস্ট অফিস, কমিউনিটি সেন্টার, ব্যাংক ও মসজিদ প্রতিষ্ঠা করেন। তিনি সারাজীবন মানুষের কল্যাণে নিজের অর্থ সম্পত্তি দান করে গেছেন। ছেলেমেয়েদের জন্য তেমন কিছু রেখে যাননি। শেষ জীবনে অর্থের অভাবে অনেক কষ্টে দিন কাটান। এমনকি অর্থের অভাবে সুচিকিৎসাও করাতে পারেননি।
বাংলাদেশের স্বাধীনতায় অবদান
তিনি প্রথমত ১৯৫২ সালের ভাষা আন্দোলনের একজন লড়াকু সৈনিক এবং দ্বিতীয়ত তিনি একজন মুক্তিযোদ্ধা। ১৯৭১ সালের বাংলাদেশের স্বাধীনতাযুদ্ধে তিনি অংশগ্রহণ করেছিলেন। যার ফলস্বরূপ পাকিস্তানি হানাদার বাহিনীরা তার ঘরবাড়ি জালিয়ে দেয়।
মৃত্যু
আইউব আলী খান ১৯৯১ সালে চাঁদপুর জেলার ফরিদগঞ্জ উপজেলার সাহেবগঞ্জ গ্রামে তার নিজ বাড়িতে মৃত্যুবরণ করেন।
সুহার্তো
সুহার্তো (জন্ম: ৮ জুন, ১৯২১ - মৃত্যু: ২৭ জানুয়ারি, ২০০৮) যোগ্যকর্তার গোদিয়ান অঞ্চলের কেমুসুক গ্রামে জন্মগ্রহণকারী ইন্দোনেশিয়ার বিশিষ্ট রাজনীতিবিদ ছিলেন। ১৯৬৭ সালে সুকর্ণের কাছ থেকে ক্ষমতা গ্রহণের পর সুদীর্ঘ ৩১ বছর ইন্দোনেশিয়ার দ্বিতীয় রাষ্ট্রপতি হিসেবে শাসন কার্য পরিচালনা করেন।
ওলন্দাজ ঔপনিবেশিক আমলে জাভাভাষী মুসলিম পরিবারে জন্মগ্রহণ করলেও জন্মের পরপরই তার মা-বাবার মধ্যে বৈবাহিক বিচ্ছেদ ঘটে। ইন্দোনেশিয়ায় জাপানী আগ্রাসনকালীন সময়ে তিনি জাপানভিত্তিক ইন্দোনেশীয় নিরাপত্তা বাহিনীতে কাজ করেন। ইন্দোনেশিয়ার স্বাধীনতার মুহুর্তে নবগঠিত ইন্দোনেশীয় সেনাবাহিনীতে যোগ দেন। স্বাধীনতার পর তিনি মেজর জেনারেল পদবী লাভ করেন। ৩০ সেপ্টেম্বর, ১৯৬৫ তারিখে সুহার্তো’র নেতৃত্বে অভ্যুত্থান পরিচালিত হয় ও ইন্দোনেশীয় কমিউনিস্ট দলকে নিষিদ্ধ ঘোষণা করা হয়। এরপর সেনাবাহিনী সমাজতন্ত্র বিরোধী তৎপরতা চালায় যাকে সিআইএ বিংশ শতকের অন্যতম নিকৃষ্টতম গণহত্যারূপে আখ্যায়িত করে। তিনি ইন্দোনেশিয়ার জাতির জনক সুকর্ণের কাছ থেকে ক্ষমতা নিজ হাতে তুলে নেন। ১৯৬৭ সালে দেশের ভারপ্রাপ্ত রাষ্ট্রপতি হিসেবে মনোনীত হন ও পরের বছর স্থায়ীভাবে রাষ্ট্রপতি হিসেবে দায়িত্ব পালন করেন।
১৯৭০ ও ১৯৮০-এর দশকে সুহার্তো’র রাষ্ট্রপতি হিসেবে দেশে বেশ সমর্থন পায়। কিন্তু বেশ কয়েকবার অর্থনৈতিক সঙ্কটের কবলে পড়ে তার দেশ। ফলে, মে, ১৯৯৮ সালে দেশব্যাপী গণবিক্ষোভের সূত্রপাত ঘটে। ২০০৮ সালে তার দেহাবসান ঘটে।
কর্মজীবন
১৮ বছর বয়সে মাধ্যমিক পর্যায়ে পড়াশোনা শেষ করে ওরিয়ানতারোয় একটি ব্যাংকে কেরানির চাকরি নেন। কিন্তু সাইকেল হারানোর ঘটনায় তাকে জোরপূর্বক বের করে দেয়া হয়। জুন, ১৯৪০ সালে রয়্যাল নেদারল্যান্ডস ইস্ট ইন্ডিজ আর্মিতে (কেএনআইএল) যোগ দেন। রামপালে ত্রয়োদশ ব্যাটেলিয়নে অন্তর্ভুক্ত হন ও সংক্ষিপ্ত প্রশিক্ষণ শেষে স্নাতক ডিগ্রী লাভ করেন। সিসারুয়ায় কেএনআইএল সংরক্ষিত ব্যাটেলিয়নে নিয়োগ দেয়া হয়।
মার্চ, ১৯৪২ সালে জাপানী অধিগ্রহণের ফলে ওলন্দাজ বাহিনী আত্মসমর্পণ করে। এরফলে কেএনআইএলের পোশাক রেখে ওরজানতোরো এলাকায় ফিরে যান। কয়েকমাস বেকার থাকার পর জাকার্তা পুলিশবাহিনীতে নিয়োগ পান। অক্টোবর, ১৯৪৩ সালে পুলিশবাহিনী থেকে নতুন গঠিত জাপানভিত্তিক মিলিশিয়া সংগঠন পেটায় স্থানান্তর করা হয়। প্রশিক্ষণকালীন তিনি জাতীয়তাবাদী ও সামরিক চেতনায় প্রভাবান্বিত হন যা তার নিজ চিন্তায় ধাবিত হয়।
দ্বিতীয় বিশ্বযুদ্ধে জাপানের আত্মসমর্পণের পর সুকর্ণ ও হত্তা ইন্দোনেশিয়ার স্বাধীনতা ঘোষণা করেন। তারা যথাক্রমে রাষ্ট্রপতি ও উপ-রাষ্ট্রপতি হিসেবে নিজেদের পরিচয় দেন। জাপানীদের আদেশ অনুসারে সুহার্তো তার রেজিম্যান্ট থেকে সরে আসেন ও জোগিকার্তায় ফিরে যান। ওলন্দাজ বাহিনী গেরিলাদের বিপক্ষে জয়লাভে ব্যর্থ হয়। জাতিসংঘের নিরাপত্তা পরিষদ ওলন্দাজদেরকে সামরিক আক্রমণ পরিচালনা বন্ধ করার নির্দেশ দেয়। জুন, ১৯৪৯ সালে জাকার্তা থেকে সেনা প্রত্যাহার হতে থাকে ও ডিসেম্বর, ১৯৪৯ এর মধ্যে সম্পূর্ণভাবে প্রত্যাহার করা হয়। জুন, ১৯৪৯ সালে জাকার্তা শহর থেকে ওলন্দাজ সেনা প্রত্যাহারের জন্য সুহার্তো জড়িত ছিলেন।
ইন্দোনেশিয়ার স্বাধীনতা লাভের পর সুহার্তো ইন্দোনেশিয়ান ন্যাশনাল আর্মির সদস্য হিসেবে জাভা এলাকায় কর্মরত ছিলেন। ১৯৫০ সালে সংযুক্ত ইন্দোনেশিয়া গঠনকল্পে সহায়তাকারী ঔপনিবেশিক আমলের সাবেক সেনাদেরকে একত্রিত করে গারুদা ব্রিগেডের নেতৃত্ব দেন। ১৯৫১-৫২ সালে ইসলামিক আদর্শে উজ্জ্বীবিত ৪২৬ ব্যাটেলিয়নকে মধ্য জাভার ক্লাতেন এলাকায় পরাজিত করেন।
জানুয়ারি, ১৯৬২ সালে মেজর জেনারেল হিসেবে নিযুক্ত হন ও মাকাসারে সেনাবাহিনী-নৌবাহিনী-বিমানবাহিনীর যৌথভাবে গড়া অপারেশন মান্দালা পরিচালনা করেন। ইন্দোনেশিয়া থেকে নিজেদের স্বাধীনতা লাভের জন্য সক্রিয় পশ্চিম নিউগিনির বিচ্ছিন্নতাবাদীদের বিপক্ষে জয়ী হন। এপ্রিল, ১৯৬৫ সালে সামরিক বাহিনী ও কমিউনিস্টদের মধ্যে উত্তেজনা বাড়তে থাকে। আগস্টে স্বাধীনতা দিবসের বক্তৃতায় সুকর্ণ সাম্রাজ্যবাদ বিরোধী জোট হিসেবে চীন ও অন্যান্য সমাজতান্ত্রিক রাষ্ট্রের সাথে ইন্দোনেশিয়ার সম্পর্কের কথা ঘোষণা করে। তিনি সেনাবাহিনীকে এ বিষয়ে হস্তক্ষেপ না করার বিষয়ে সতর্ক করে দেন। সুকর্ণের ছত্রচ্ছায়ায় ইন্দোনেশিয়ান কমিউনিস্ট পার্টি (পিকেআই) উত্তরোত্তর শক্তিশালী হয়ে উঠলে সামরিকবাহিনী, জাতীয়তাবাদী ও ইসলামী দলগুলো উদ্বিগ্ন হয়ে পড়ে।
রাজনৈতিক জীবন
ফেব্রুয়ারি, ১৯৬৬ সালে সুকর্ণ সুহার্তোকে লেফট্যানেন্ট-জেনারেল হিসেবে পদোন্নতি দেন। পরবর্তীতে জুলাই, ১৯৬৬ সালে জেনারেল মর্যাদা দেন। ১১ মার্চ, ১৯৬৬ তারিখে মারদেকা প্রাসাদে সুহার্তোর অনুপস্থিতিতে অনুষ্ঠিত মন্ত্রিসভা চলাকালে অজ্ঞাতসংখ্যক সেনাদল ঘিরে ফেলে। সুকর্ণ ৬০ কিলোমিটার দূরে হেলিকপ্টারযোগে বোগর প্রাসাদে চলে যান। সুহার্তোপন্থী মেজর জেনারেল বাসুকি রহমত, ব্রিগেডিয়ার জেনারেল এম ইউসুফ এবং ব্রিগেডিয়ার জেনারেল আমিরমাচমাদ - এ তিনজন জেনারেল বোগরে সুকর্ণের সাথে স্বাক্ষাৎ করেন। তারা সুহার্তোর শাসন নিয়ন্ত্রণের কথা জানান।
১৬ মে, ১৯৯৮ তারিখে দশ সহস্রাধিক বিশ্ববিদ্যালয় পড়ুয়া ছাত্র সুহার্তোর পদত্যাগ দাবী করে সংসদীয় ভবনের মাঠ ও ছাদ দখল করে। জাকার্তায় ফিরে আসলে তিনি ২০০৩ সালে তার পদত্যাগের কথা জানান ও মন্ত্রিসভা পুণর্গঠনের সিদ্ধান্ত নেন। কিন্তু রাজনৈতিক মিত্ররা তার প্রস্তাব প্রত্যাখ্যান করে। উইরান্তোর জানান, ১৮ মে সুহার্তো তার নিরাপত্তার বিষয়ে বার্তায় জানান। ২১ মে, ১৯৯৮ তারিখে পদত্যাগ করেন তিনি। উপ-রাষ্ট্রপতি হাবিবি সংবিধানের সাথে মিল রেখে রাষ্ট্রপতি নিযুক্ত হন।
মূল্যায়ন
সুহার্তো’র ৩১ বছরের ক্ষমতায় ইন্দোনেশিয়াসহ বিশ্বব্যাপী বেশ বিতর্কের মুখে পড়ে। তার নতুন অধ্যাদেশ জারীর ফলে প্রশাসন ব্যবস্থা বেশ মজবুত হয় ও সামরিকবাহিনীর নিয়ন্ত্রণে রেখে ক্ষমতা কেন্দ্রীভূত করেন। সমাজতান্ত্রিক বিরোধী ভূমিকা নিয়ে তিনি দেশে স্থিরতার দিকে নিয়ে যান ও স্নায়ুযুদ্ধকালীন সময়ে অর্থনৈতিক ও কূটনৈতিক দিক দিয়ে পশ্চিমাদের কাছ থেকে বেশ সমর্থন পান। পূর্ব তিমুরে ইন্দোনেশিয়ার অধিগ্রহণ ও হস্তক্ষেপের ফলে প্রায় এক লক্ষ লোকের মৃত্যু ঘটে। ১৯৯০-এর দশকে নতুন অধ্যাদেশের ফলে দূর্নীতি বেশ বাড়তে থাকে। ট্রান্সপারেন্সি ইন্টারন্যাশনালের মতে, সুহার্তো আধুনিক বিশ্বের ইতিহাসে সর্বাপেক্ষা দূর্নীতিবাজ নেতা। তার আমলে তিনি ১৫-৩৫ বিলিয়ন মার্কিন ডলার আত্মসাৎ করেছেন।
দেহাবসান
রাষ্ট্রপতি থেকে পদত্যাগের পর দূর্নীতি ও গণহত্যার দায়ে তাকে দোষারোপ করা হয়। কিন্তু দূর্বল স্বাস্থ্য ও ইন্দোনেশিয়ায় তার জনসমর্থনের কারণে তাকে অভিযুক্ত করা যায়নি। বিপ্লবকালীন সময়ে সিতি হার্তিনাথের সাথে বৈবাহিক সম্পর্ক স্থাপন করেন। পরবর্তীতে সিতি মাদাম তিয়েন নামে পরিচিতি পান। ১৯৯৬ সালে তিয়েনের মৃত্যু ঘটে। এ দম্পতির ছয় সন্তান ছিল।
২৭ জানুয়ারি, ২০০৮ তারিখে তার দেহাবসানের পর দশ সহস্রাধিক ব্যক্তি সারিবদ্ধভাবে রাস্তায় দাঁড়িয়ে শবযাত্রা পর্যবেক্ষণ করে। বিশ্বের বিভিন্ন দেশের রাষ্ট্রপ্রধান শোকবার্তা প্রেরণ করেন। রাষ্ট্রপতি সুসিলো বামবাং ইয়ুধনো রাষ্ট্রীয়ভাবে এক সপ্তাহের জন্য শোক পালনের ঘোষণা দেন। এ সময় ইন্দোনেশিয়ায় রাষ্ট্রীয় পতাকা অর্ধ-নমিত রাখা হয়।
অণুচক্রিকা
অণুচক্রিকা (platelet) হলো রক্তের ক্ষুদ্র বর্ণহীন ও নিউক্লিয়াসবিহীন ডিম্বাকৃতির চাকতি-সদৃশ উপাদান যার কাজ হলো রক্ত জমাট বাঁধতে সাহায্য করা এবং রক্তপাত বন্ধ করা। ইংরেজি ভাষায় এটি প্লেটলেট নামে পরিচিত। এর অপর নাম থ্রম্বোসাইট যা গ্রিক θρόμβος (থ্রম্বোস), "ঘনীভূত পিণ্ড" এবং κύτος (কিতোস‌্), "কোষ" শব্দযুগল থেকে এসেছে। অণুচক্রিকার কোনো কোষ নিউক্লিয়াস নেই; এরা অস্থিমজ্জা বা ফুসফুসের মেগাক্যারিওসাইট (মহাকেন্দ্রক কোষ) থেকে উদ্ভূত সাইটোপ্লাজমের খণ্ডাংশ, যা পরে সংবহনে প্রবেশ করে। অণুচক্রিকা কেবল স্তন্যপায়ী প্রাণীদের মধ্যে দেখা যায়, অন্যান্য মেরুদণ্ডী প্রাণীদের ক্ষেত্রে (যেমন, পাখি, উভচর প্রাণী) অণুচক্রিকা অখণ্ড এককেন্দ্রক কোষ হিসেবে সংবাহিত হয়।
এই প্রক্রিয়াগুলো যুগপৎ ঘটতে পারে: এর বিস্তৃতি হচ্ছে প্রধানত অণুচক্রিকা ছিপি বা সাদা পিণ্ড গঠন থেকে প্রধানত ফাইব্রিন বা লোহিত পিণ্ড অবক্ষেপন বা আরও বৈশিষ্ট্যসূচক মিশ্রণ। অনেকে এই প্রক্রিয়া সম্পূর্ণ করতে পরবর্তী প্রত্যাহরণ ও অণুচক্রিকা সংদমন কে যথাক্রমে চতুর্থ ও পঞ্চম ধাপ হিসেবে বর্ণনা করেন। এবং এরপরও অনেকে ষষ্ঠ ধাপ হিসেবে ক্ষত মেরামত যোগ করেন। অণুচক্রিকা সহজাত ও অর্জিত উভয় অন্তর্বাহ অনাক্রম্যতায় অংশ নেয়।
অণুচক্রিকা সংখ্যা ও জীবৎকাল
রক্তে প্রতি মাইক্রোলিটারে অণুচক্রিকার সংখ্যা ১,৫০,০০০-৪,৫০,০০০ (গড়ে প্রায় ৩,০০,০০০/মাইক্রোলিটার)। রক্তে প্রায় প্রতি দশ দিন অন্তর অণুচক্রিকাসমূহ প্রতিস্থাপিত হয়। অন্য কথায় বলা যায়, প্রতি মাইক্রোলিটার রক্তে দৈনিক প্রায় ৩০,০০০ অণুচক্রিকা তৈরি হয়। গড়ে একজন সুস্থ প্রাপ্তবয়স্ক ব্যক্তির দেহে দৈনিক প্রায় ১০১১ সংখ্যক অণুচক্রিকা তৈরি হয়। নবজাতকের ক্ষেত্রে অণুচক্রিকার সংখ্যা কম থাকে (১,৫০,০০০-২,০০,০০০/মাইক্রোলিটার), জন্মের পর তিন মাস বয়সে স্বাভাবিক মাত্রায় পৌঁছায়। নারী ও পুরুষের মধ্যে অণুচক্রিকা সংখ্যায় কোনো পার্থক্য নেই। তবে, মাসিকের সময় এর সংখ্যা কমে যায়। সমুদ্র পৃষ্ঠ থেকে অধিক উচ্চতায় অণুচক্রিকা সংখ্যা বাড়ে। খাবার খাওয়ার পরেও এই সংখ্যা বাড়ে। রক্তে অণুচক্রিকার অর্ধায়ু ৮-১২ দিন (গড়ে ১০ দিন)। প্লীহার টিসু ম্যাক্রোফেজ ব্যবস্থার মাধ্যমে অণুচক্রিকা ধ্বংসপ্রাপ্ত হয়। অর্ধেকেরও বেশি অণুচক্রিকা প্লীহার ম্যাক্রোফেজের মাধ্যমে ধ্বংস হয়। সুতরাং স্প্লিনোমেগালি বা প্লীহাবৃদ্ধির ফলে অণুচক্রিকা সংখ্যা কমে এবং প্লীহাকর্তন বা স্প্লিনেক্টমিতে অণুচক্রিকা সংখ্যা বাড়ে।
অণুচক্রিকার বৈশিষ্ট্যাবলি
অণুচক্রিকার নিম্নলিখিত তিনটি গুরুত্বপূর্ণ ধর্ম বা বৈশিষ্ট্য রয়েছে:
অঙ্গসংস্থানিক বৈশিষ্ট্য
অণুচক্রিকাসমূহ অপেক্ষাকৃত ক্ষুদ্র, এর ব্যাস ২-৪ μm (গড়ে ২.৫ μm) ও আয়তন ৭-৮ ঘন মাইক্রোমিটার (গড়ে ৭.৫ cu µ)। এরা নিষ্ক্রিয় অবস্থায় ডিম্বাকার দ্বি-উত্তোল (লেন্স আকৃতির) চাকতির মতো হয়ে থাকে। এ-ছাড়া স্বাভাবিক অবস্থায় অণুচক্রিকা কমলালেবুর মতো  দুই প্রান্তে সামান্য চাপা গোলাকার হতে পারে, যার অর্ধাক্ষ অনুপাত ২-৮। কখনো কখনো দণ্ডাকার,ডাম-বেল, কমা আকৃতি, চুরুট আকৃতি বা অন্য যে-কোনো অস্বাভাবিক আকৃতির হতে পারে। নিষ্ক্রিয় অবস্থায় অণুচক্রিকার প্রবর্ধ বা ফিলোপোডিয়া থাকে না তবে সক্রিয় অবস্থায় থাকে।
রঞ্জিত রক্ত অনুলেপে, অণুচক্রিকাগুলো প্রায়শই গুচ্ছ হিসেবে থাকে। চাকতি-সদৃশ অণুচক্রিকার প্রান্তীয় অঞ্চল খুবই হালকাভাবে রঞ্জিত থাকে, যাকে হায়ালোমিয়ার (কাচ‌বৎ অংশ) বলে, দানাসমৃদ্ধ গাঢ়ভাবে রঞ্জিত কেন্দ্রীয় অঞ্চলটিকে গ্র‍্যানিউলোমিয়ার (দানালো অংশ) বলে। কোষ ঝিল্লির নিচে অণুচক্রিকার পরিসীমা বরাবর মাইক্রোটিউবিউল (অণুনালিকা) ও মাইক্রোফিলামেন্ট (অণুসূত্র) থাকে যা অণুচক্রিকার আকার বজায় রাখতে সাহায্য করে। মাইক্রোটিউবিউলসমূহ অ্যাক্টিন ফিলামেন্ট, মায়োসিন ও কোষ সংকোচনের সাথে জড়িত অন্যান্য প্রোটিনের (যেমন, থ্রম্বোসথিনিন) সাথে সংশ্লিষ্ট থাকে। এ-ছাড়া সাইটোপ্লাজমে আরও থাকে মাইটোকন্ড্রিয়া, গ্লাইকোজেন, অল্প পরিমাণ মসৃণ এন্ডোপ্লাজমিক রেটিকুলাম, কোষ ঝিল্লির নালিকাকার ইনভ্যাজিনেশন (অন্তঃপ্রবেশ) এবং তিনটি প্রধান ধরনের ঝিল্লি-বেষ্টিত থলি যা আলফা, ডেল্টা ও ল্যামডা দানা নামে আখ্যায়িত। আলফা দানাসমূহ হলো বৃহত্তম, যার ব্যাস প্রায় ২০০-৫০০ ন্যানোমিটার যা অণুচক্রিকার মোট আয়তনের ১০%। অণুচক্রিকায় এদের পরিমাণ সবচেয়ে বেশি (প্রতি অণুচক্রিকায় প্রায় ৫০-৮০টি)। এদের মধ্যে অণুচক্রিকা-উদ্ভূত বৃদ্ধি ফ্যাক্টর, ফাইব্রিনোজেন ও অন্যান্য পদার্থ থাকে। ডেল্টা বা ডেন্স দানা ক্ষুদ্রতর (ব্যাস ১৫০-৩০০ nm) এবং প্রতি অণুচক্রিকায় ৩-৮ টি ডেল্টা দানা থাকে। এতে ৫-হাইড্রোক্সিট্রিপ্ট্যামিন (সেরোটোনিন) থাকে যা রক্তরস থেকে এন্ডোসাইটোসিস (অন্তঃকোষায়ন) প্রক্রিয়ায় প্রবেশ করে। ল্যামডা দানা হলো ক্ষুদ্রতম (ব্যাস ২৫০ nm) এবং এতে লাইসোসোমাল উৎসেচক থাকে।
উৎপত্তি ও পূর্ণবিকাশ
অণুচক্রিকা অস্থিমজ্জায় গঠিত হয়। বহুজনি রক্তোৎপাদী মাতৃকোষ থেকে কলোনি ফর্মিং ইউনিট-মেগাক্যারিওসাইট (CFU-Meg) উৎপন্ন হয়।  এখান থেকে মেগাক্যারিওব্লাস্ট (আদি মহাকেন্দ্রক কোষ) তৈরি হয় যেখান থেকে তৈরি হয় প্রোমেগাক্যারিওসাইট (প্রাক্-মহাকেন্দ্রক কোষ)। এটি মেগাক্যারিওসাইট বা মহাকেন্দ্রক কোষের প্রজনিকা কোষ। মেগাক্যারিওসাইটের বিকাশ পর্যায় হলো নিম্নরূপ:
বহুজনি রক্তোৎপাদী মাতৃকোষ (CFU-Meg) → মেগাক্যারিওব্লাস্ট → প্রোমেগাক্যারিওসাইট → মেগাক্যারিওসাইট (মহাকেন্দ্রক কোষ)
মেগাক্যারিওসাইটের সাইটোপ্লাজম সিউডোপোডিয়াম বা ক্ষণপাদ তৈরি করে যাকে প্রোপ্লেটলেট বলা হয়। ক্ষণপাদের একটি অংশ বিযুক্ত হয়ে অণুচক্রিকা গঠিত হয়, যা সংবহনে প্রবেশ করে। এভাবে একটি মেগাক্যারিওসাইট থেকে কয়েক হাজার অণুচক্রিকা তৈরি হতে পারে। অণুচক্রিকার উৎপাদন কলোনি-স্টিমিউলেটিং ফ্যাক্টর ও থ্রম্বোপোয়েটিন দ্বারা প্রভাবিত হয়। কলোনি-স্টিমিউলেটিং ফ্যাক্টর মনোসাইট ও টি-লিম্ফোসাইট কর্তৃক ক্ষরিত হয়। থ্রম্বোপোয়েটিন ইরিথ্রোপোয়েটিন-সদৃশ গ্লাইকোপ্রোটিন যা যকৃৎ ও বৃক্ক থেকে ক্ষরিত হয়। মেগাক্যারিওসাইটের বাকি অংশ অ্যাপোপ্টোসিস ও ম্যাক্রোফেজ দ্বারা ফ্যাগোসাইটোসিস (কোষভক্ষণ) প্রক্রিয়ায় ধ্বংসপ্রাপ্ত হয়।
মেগাক্যারিওব্লাস্টের ব্যাস ২৫-৫০ μm, যার একাধিক নিউক্লিওলাসযুক্ত ডিম্বাকার বা বৃক্ক-আকৃতির নিউক্লিয়াসবিশিষ্ট ক্ষারাকর্ষী সাইটোপ্লাজম রয়েছে। এদের বিভেদন ঘটার মাধ্যমে মেগাক্যারিওসাইট উৎপন্ন হয়, তবে বিভেদনের পূর্বে এরা এন্ডোমাইটোসিস (অন্তঃসমবিভাজন) প্রক্রিয়ার মধ্য দিয়ে যায়, যেখানে কোষ বিভাজন দ্বারা পৃথক হওয়া ছাড়াই অনেকবার ডিএনএ অনুলিপন সংঘটিত হওয়ার ফলে অত্যন্ত পলিপ্লয়েড (বহুপ্রস্থ) নিউক্লিয়াস (৮N থেকে ৬৪N পর্যন্ত) সৃষ্টি হয়।
মেগাক্যারিওসাইট (গ্রিক megas, মহা, + karyon, নিউক্লিয়াস, কেন্দ্রক + kytos, কোষ) শব্দের অর্থ মহাকেন্দ্রক কোষ, এদের ব্যাস ১৫০ μm এবং পলিপ্লয়েড (বহুপ্রস্থ) নিউক্লিয়াসগুলো বৃহৎ, অনিয়তভাবে উপখণ্ডযুক্ত এবং অসূক্ষ্ম ক্রোমাটিনযুক্ত। এদের সাইটোপ্লাজমে অসংখ্য মাইটোকন্ড্রিয়া, একটি সুগঠিত অমসৃণ এন্ডোপ্লাজমিক রেটিকুলাম এবং একটি বিস্তৃত গলজি বস্তু যেখান থেকে অণুচক্রিকার সুনির্দিষ্ট দানা তৈরি হয়। মেগাক্যারিওসাইট সবচেয়ে বেশি ভালো দেখা যায় অস্থিমজ্জায়, তবে প্লীহা বা ফুসফুসের ইন্টারস্টিশিয়াল টিসুতেও প্রায়শই ভাস্কুলার সাইনুসয়েড (শিরানালাভ) বা কৈশিকার সাথে নিবিড় সংশ্লিষ্টতাসহ থাকে।
সঞ্চিত অণুচক্রিকাগুলো প্লীহাতে জমা থাকে, প্রয়োজন হলে সিম্প্যাথেটিক বা সমবেদী স্নায়ুতন্ত্রের উদ্দীপনায় প্লীহা সংকোচনের মাধ্যমে অবমুক্ত হয়। সংবহনতন্ত্রে গড়ে ৮-৯ দিন থাকে। অণুচক্রিকার জীবৎকাল নিয়ন্ত্রিত হয় Bcl-xL টাইমার (কালনিরূপক) সমৃদ্ধ অভ্যন্তরীণ অ্যাপোপ্টোটিক নিয়ন্ত্রণমূলক পাথওয়ে দ্বারা। বয়োবৃদ্ধ অণুচক্রিকাসমূহ প্লীহা ও যকৃতে ফ্যাগোসাইটোসিস (কোষভক্ষণ) প্রক্রিয়ায় ধ্বংসপ্রাপ্ত হয়।
অণুচক্রিকার কাজ
স্বাভাবিক অবস্থায় অণুচক্রিকাগুলো নিষ্ক্রিয় থাকে, কেবল সক্রিয় হলেই তাদের কার্য সম্পাদন করে। সক্রিয় অণুচক্রিকা তাৎক্ষণিকভাবে অনেক পদার্থ অবমুক্ত করে। এই প্রক্রিয়া অণুচক্রিকা অবমুক্তি বিক্রিয়া নামে পরিচিত। অণুচক্রিকার কার্যাবলি সম্পাদিত হয় এ-সব অবমুক্ত পদার্থের মাধ্যমেই। নিচে অণুচক্রিকার বিভিন্ন কাজ সম্পর্কে বর্ণনা করা হলো:
১. অণুচক্রিকা ৫-হাইড্রোক্সিট্রিপ্ট্যামিন বা সেরোটোনিন ক্ষরণ করে যা রক্তনালির সংকোচন ঘটায়।
৩. ক্ষণস্থায়ী ছিপি গঠনের মাধ্যমে অণুচক্রিকাগুলো ক্ষতিগ্রস্ত রক্তবাহ বন্ধ করতে পারে।
রোগের উপসর্গগুলো
অণুচক্রিকাসংক্রান্ত কোনো রোগের জন্য স্বতঃস্ফূর্ত ও অত্যধিক রক্তক্ষরণ ঘটতে পারে। এই রক্তক্ষরণ হতে পারে অণুচক্রিকার সংখ্যাস্বল্পতা, অণুচক্রিকার কার্মিক বিকার অথবা অণুচক্রিকার সংখ্যা মাত্রাতিরিক্ত বেশি : প্রতি মাইক্রোলিটারে ১০ লাখের বেশি (অত্যধিক অণুচক্রিকা সংখ্যা পৃথককরণের মাধ্যমে ফন ভিলেব্রান্ট ফ্যাক্টরের সংখ্যা আপেক্ষিকভাবে কমিয়ে দেয়)।
রক্তক্ষরণের বৈশিষ্ট্য ও অবস্থানের উপর ভিত্তি করে এটি অণুচক্রিকাসংক্রান্ত বা তঞ্চন উপাদানের ত্রুটিজনিত কি না তা সম্পর্কে ধারণা পাওয়া যায়। নিচের বিষয়গুলো অণুচক্রিকাসংক্রান্ত রক্তক্ষরণ নির্দেশ করে (তঞ্চনত্রুটিজনিত নয়): রেজর বা ক্ষুরের আঘাতে ত্বক কেটে গেলে ত্বরিত ও অত্যধিক রক্তক্ষরণ হয়, কিন্তু চাপ প্রয়োগে বন্ধ করা যায়; ত্বকে রক্তাভ দাগ তৈরি করে এমন স্বতঃস্ফূর্ত রক্তক্ষরণকে তাদের আকারের উপর ভিত্তি করে নামকরণ করা হয়: পারপিউরা বা ধূম্ররোগ (ব্যাস ৩-১০ mm), পিটিকিয়া বা কালশিটাণু (<৩ mm), একিমোসিস বা কালশিটা (>১ cm); শ্লৈষ্মিক ঝিল্লিতে রক্তক্ষরণের ফলে দাঁতের মাড়ি দিয়ে রক্ত পড়া, নাক দিয়ে রক্ত পড়া ও পরিপাক নালিতে রক্তক্ষরণ; মেনোরেজিয়া (অতি রজঃস্রাব); অক্ষিপটমধ্যস্থ ও অন্তঃকরোটি রক্তক্ষরণ।
অণুচক্রিকার সংখ্যা অত্যধিক বেড়ে গেলে বা স্বাভাবিক অণুচক্রিকা অস্বাভাবিক রক্তনালি প্রাচীরের সংস্পর্শে এলে শিরাস্থ থ্রম্বোসিস ও ধামনিক থ্রম্বোসিস হতে পারে। উপসর্গ থ্রম্বোসিস সংঘটন স্থলের উপর নির্ভর করে।
রোগসমূহ
অণুচক্রিকার সংখ্যা স্বাভাবিকের তুলনায় কমে গেলে তাকে থ্রম্বোসাইটোপিনিয়া (অণুচক্রিকা স্বল্পতা) বলে। এটি হতে পারে হয় উৎপাদন হ্রাস বা ক্ষয় বৃদ্ধি উভয় কারণেই। অণুচক্রিকার ঘনত্ব বৃদ্ধি পাওয়াকে থ্রম্বোসাইটোসিস বা অণুচক্রিকাধিক্য বলে।এটি জন্মগত, বিক্রিয়ামূলক বা অনিয়ন্ত্রিত উৎপাদন-এসব কারণে হতে পারে। অণুচক্রিকার কার্যক্রমের ব্যাঘাত ঘটে এমন অবস্থাকে থ্রম্বোসাইটোপ্যাথি বলে। স্বাভাবিক অণুচক্রিকা রক্তক্ষরণের চেয়ে বরং রক্তনালির প্রাচীরে অস্বাভাবিকতার প্রতি সাড়া প্রদান করতে পারে এবং অনুপযোগী অণুচক্রিকা আসঞ্জন/সক্রিয়করণ ও থ্রম্বোসিস (অন্তর্তঞ্চন) হতে পারে, যা স্বাভাবিক রক্তপিণ্ড গঠনের চেয়ে ভিন্ন কৌশলে গঠিত হয়।
থ্রম্বোসাইটোপিনিয়া
অণুচক্রিকা স্বল্পতা দুটি কৌশলের একটি দ্বারা হতে পারে:
অণুচক্রিকা সংখ্যা ৫০× ১০৯/L-এর বেশি হলে রক্তক্ষরণ হওয়ার সম্ভাবনা কম এবং ২০×১০৯/L-এর কম না হলে সাধারণত স্বতঃস্ফূর্ত রক্তক্ষরণ হয় না, যদি না তাদের স্বাভাবিক কাজের ব্যাঘাত ঘটে। গুরুতর থ্রম্বোসাইটোপিনিয়া (<১০× ১০৯/L) হলে অক্ষিপট ও বিরল ক্ষেত্রে অন্তঃকরোটিতে রক্তক্ষরণ হতে পারে।
নিচে থ্রম্বোসাইটোপিনিয়ার (অণুচক্রিকা স্বল্পতা) গুরুত্বপূর্ণ কিছু কারণ উল্লেখ করা হলো:
থ্রম্বোসাইটোপ্যাথি
থ্রম্বোসাইটোপ্যাথি বা অণুচক্রিকা বিকার হলো এমন একটি অবস্থা যেখানে অণুচক্রিকা সংখ্যা স্বাভাবিক থাকলেও এর কার্যক্রম স্বাভাবিক থাকে না। নিম্নে অণুচক্রিকা বিকারের কিছু গুরুত্বপূর্ণ কারণ তুলে ধরা হলো:
থ্রম্বোসাইটোসিস ও থ্রম্বোসাইথিমিয়া
অণুচক্রিকাধিক্যের সবচেয়ে প্রচলিত কারণ হচ্ছে যে এটি অন্য প্রক্রিয়ার প্রতি বিক্রিয়ামূলক, যেমন সংক্রমণ, প্রদাহ, যোজক কলার রোগ, ম্যালিগন্যান্সি, লৌহ ঘাটতি, অ্যাকিউট হিমোলাইসিস (তীব্র লালিকানাশ) বা পরিপাকতন্ত্রের রক্তক্ষরণ। নিদানিক বৈশিষ্ট্যাবলি সাধারণত অন্তর্নিহিত কারণের অনুরূপ এবং রক্তরোধন কদাচিৎ প্রভাবিত হয়। মায়েলোপ্রোলিফারেটিভ রোগ থেকে বিক্রিয়ামূলক অণুচক্রিকাধিক্য আলাদা করা যায় সমরূপ ক্ষুদ্র অণুচক্রিকার উপস্থিতি, প্লীহাবৃদ্ধি না থাকা এবং সংশ্লিষ্ট অন্তর্নিহিত রোগের উপস্থিতি দেখে। আবশ্যক থ্রম্বোসাইথিমিয়াতে সর্বদা অণুচক্রিকা সংখ্যা বেশি থাকায় ধামনিক বা শিরাস্থ থ্রম্বোসিস হতে পারে।
থ্রম্বোসাইটোসিস বা অণুচক্রাধিক্যের গুরুত্বপূর্ণ কারণসমূহ নিম্নরূপ:
প্রদাহরোধী ওষুধ
প্রদাহের চিকিৎসায় ব্যবহৃত কিছু ওষুধ অবাঞ্ছিতভাবে স্বাভাবিক অণুচক্রিকার কাজকে দমন করে। এগুলোকে নন-স্টেরয়ডাল অ্যান্টি-ইনফ্ল্যামাটোরি ড্রাগস্ বা প্রদাহ বিরোধী অ-স্টেরয়েড ওষুধ বলে। অ্যাসপিরিন অনিবর্তনীয়ভাবে সাইক্লো‌অক্সিজিনেজ-১ (COX1) উৎসেচককে প্রতিনিবৃত্ত করে ফলে অণুচক্রিকার কাজ ব্যাহত হয়। অণুচক্রিকা নতুনভাবে সাইক্লো‌অক্সিজিনেজ তৈরি করতে সক্ষম না কারণ এদের ডিএনএ নেই। অ্যাসপিরিনের ব্যবহার বন্ধ না করা পর্যন্ত এবং যথেষ্ট পরিমাণ আক্রান্ত অণুচক্রিকা নতুন দ্বারা প্রতিস্থাপিত না হওয়া পর্যন্ত অণুচক্রিকার স্বাভাবিক কার্যক্রম ফিরে আসবে না, যেটি হতে প্রায় এক সপ্তাহ লাগতে পারে। আইবুপ্রোফেন এত লম্বা সময় ধরে সক্রিয় থাকে না, ২৪ ঘণ্টার মধ্যে অণুচক্রিকার কাজ স্বাভাবিক পর্যায়ে ফিরে আসে এবং অ্যাসপিরিনের পূর্বে আইবুপ্রোফেন সেবন করলে অ্যাসপিরিনের অনিবর্তনীয় প্রভাব ঠেকানো যায়।
অণুচক্রিকার কাজ দমনকারী ওষুধ
এ-সকল ওষুধ থ্রম্বাস বা তঞ্চপিণ্ড গঠন প্রতিরোধ ব্যবহৃত হয়।
নির্দেশনা
অণুচক্রিকা সংখ্যা অস্বাভাবিকভাবে কমে গেলে হয় স্বতঃস্ফূর্ত রক্তক্ষরণ প্রতিরোধ করার জন্য (সাধারণত <১০×১০৯/L হলে) অথবা রক্তক্ষরণ হতে পারে এমন কিছু শল্যচিকিৎসার পূর্বে অণুচক্রিকা সঞ্চারণ করা হয়। উদাহরণস্বরূপ, অস্ত্রোপচার হবে এমন রোগীর অণুচক্রিকা সংখ্যা <৫০×১০৯/L হলে অস্বাভাবিক রক্তক্ষরণ হতে পারে, অণুচক্রিকা সংখ্যা <৮০×১০৯/L হলে স্থানিক অবেদন পদ্ধতি যেমন এপিডুরাল বা অধিবহির্মাত্রিক অবেদন এড়িয়ে চলা হয়। অণুচক্রিকা সংখ্যা স্বাভাবিক কিন্তু এর কার্যক্রম অস্বাভাবিক হলেও অণুচক্রিকা সঞ্চারণ করা যেতে পারে, যেমন কোনো ব্যক্তি অ্যাসপিরিন বা ক্লোপিডোগ্রেল সেবন করলে এমন হয়। থ্রম্বোটিক থ্রম্বোসাইটোপিনিক পারপিউরা (তঞ্চনসংক্রান্ত অণুচক্রিকা স্বল্পতামূলক ধূম্ররোগ) রোগে অণুচক্রিকা সঞ্চারণ করা যায় না, কারণ এতে তঞ্চনবিকার বেড়ে যায়।
সংগ্রহ
অণুচক্রিকাসমূহ হয় সংগৃহীত সমগ্র রক্ত থেকে পৃথক করা হয় এবং একটি থেরাপিউটিক বা নিরাময়িক মাত্রা বানানোর জন্য একত্রিত করা হয় অথবা প্লেটলেটফেরিসিস (অণুচক্রিকা বিয়োজন) প্রক্রিয়ায় সংগ্রহ করা হয়: রক্ত দাতার কাছ থেকে নেওয়া হয়, একটি যন্ত্রের মধ্য দিয়ে প্রবেশ করানো হয় যা অণুচক্রিকাসমূহ অপসারণ করে এবং অবশিষ্টাংশ দাতার দেহে একটি বদ্ধ লুপের মধ্য দিয়ে ফিরিয়ে দেয়। শিল্পকারখানার মানদণ্ড অনুযায়ী সঞ্চারণের পূর্বে অণুচক্রিকায় ব্যাকটেরিয়ার উপস্থিতি পরীক্ষা করতে হবে যেন বীজাণুঘটিত বিক্রিয়া এড়ানো সম্ভব হয়, কেননা এটি প্রাণঘাতী হতে পারে। সম্প্রতি রক্ত ভাণ্ডার ও রক্ত সঞ্চারণ সেবার জন্য আমেরিকান অ্যাসোসিয়েশন অব ব্লাড ব্যাঙ্ক শিল্পকারখানা মানদণ্ড (৫.১.৫.১) অণুচক্রিকায় ব্যাকটেরিয়া নিরীক্ষণের বিকল্প হিসেবে জীবাণু হ্রাসকরণ প্রযুক্তি ব্যবহারের অনুমতি দিয়েছে।
একত্রিত সমগ্র রক্তের অণুচক্রিকা দুটি পদ্ধতির একটির মাধ্যমে পৃথক করা হয়। যুক্তরাষ্ট্রে, এক ইউনিট সমগ্র রক্তকে একটি বৃহৎ সেন্ট্রিফিউজ বা বিকেন্দ্রক যন্ত্রে রাখা হয়। এই অবস্থায়, অণুচক্রিকাসমূহ রক্তরসে ভাসমান অবস্থায় থাকে। লোহিত কণিকা থেকে অণুচক্রিকা-সমৃদ্ধ রক্তরস (পি‌আরপি) অপসারণ করা হয়, ইতঃপর রক্তরস থেকে অণুচক্রিকা বের করার জন্য আরও দ্রুতগতিতে সেন্ট্রিফিউজ (বিকেন্দ্রকরণ)করা হয়। বিশ্বের অন্যান্য এলাকায়, সমগ্র রক্তের ইউনিট এমনভাবে সেন্ট্রিফিউজ করা হয় যেন অণুচক্রিকাসমূহ বাফি কোট বা বাদামি-হলদে আস্তরে ভাসমান থাকে, যার মধ্যে অণুচক্রিকা ও শ্বেতকণিকা থাকে। বাফি কোট একটি জীবাণুমুক্ত থলেতে বা ব্যাগে পৃথক করা হয় যা অল্প পরিমাণ লোহিত রক্তকণিকা ও রক্তরস থাকে, ইতঃপর পুনরায় সেন্ট্রিফিউজ করে অণুচক্রিকা ও রক্তরসকে লোহিত ও শ্বেতকণিকা থেকে পৃথক করা হয়। জীবাণুমুক্ত সংযোগ যন্ত্র ব্যবহার করে অনেক দাতার রক্ত থেকে অণুচক্রিকাকে একটি পাত্রে একত্রিত করে কাঙ্ক্ষিত নিরাময়িক মাত্রায় একটি পণ্য উৎপাদন করা হয়। অ্যাফেরিসিস অণুচক্রিকা একটি যান্ত্রিক কৌশল ব্যবহার করে সংগ্রহ করা হয় যা দাতার কাছ থেকে রক্ত টেনে নিয়ে সেন্ট্রিফিউজ করে অণুচক্রিকা ও অন্যান্য উপাদান আলাদা করে অবশিষ্ট রক্ত দাতার দেহে ফেরত পাঠানো হয়। এই পদ্ধতির সুবিধা হলো একক রক্তদান থেকে ন্যূনকল্পে একটি নিরাময়িক মাত্রা পাওয়া যায়, অন্যদিকে অনেক রক্তদাতা থেকে সংগৃহীত অণুচক্রিকায় সঞ্চারণ-বাহিত রোগের ঝুঁকি ও অন্যান্য জটিলতা থাকে। রাইবোফ্লেভিন ও অতিবেগুনি আলোক চিকিৎসা ব্যবহার করে রক্ত থেকে জীবাণু হ্রাস করা যায় এবং সঞ্চারণবাহিত রোগ ছড়ানোর ঝুঁকি হ্রাস করা যায়। অ্যামোটোসালেন ও অতিবেগুনি-এ আলোক ব্যবহার করে আরেকটি আলোকরাসায়নিক চিকিৎসা প্রক্রিয়া উদ্ভাবন করা হয়েছে যার মাধ্যমে ভাইরাস, ব্যাকটেরিয়া, পরজীবীকে নিষ্ক্রিয় করা যায়।
সংরক্ষণ
যে-কোনো পদ্ধতিতে সংগৃহীত অণুচক্রিকার সংরক্ষণ মেয়াদ খুবই কম, সাধারণত পাঁচ দিন। এর ফলে অণুচক্রিকা সরবরাহের ঘাটতি দেখা দেয়। যেহেতু অণুচক্রিকা সংরক্ষণের কোনো ফলপ্রসূ দ্রবণ নেই, তাই তারা দ্রুত তাদের কর্মক্ষমতা হারিয়ে ফেলে। অণুচক্রিকা অবিরাম ঝাঁকুনি বা আলোড়নের মাধ্যমে ২০–২৪ °C (৬৮–৭৫.২ °F) তাপমাত্রায় সংরক্ষণ করতে হয়। এটি ফ্রিজে রাখা যায় না, কারণ এতে অণুচক্রিকার আকৃতির পরিবর্তন ঘটে এবং কার্যক্রম নষ্ট হয়ে যায়। কক্ষ তাপমাত্রায় সংরক্ষণ করলে যে-কোনো ব্যাকটেরিয়া যা সংগ্রহ প্রক্রিয়ার সময় রক্ত উপাদানের সংস্পর্শে আসে, বংশবৃদ্ধি করার উপযুক্ত পরিবেশ পায় এবং রোগীর দেহে ব্যাকটেরিমিয়া (জীবাণুরক্ততা) করতে পারে। যুক্তরাষ্ট্রের বিধি মোতাবেক সঞ্চারণের পূর্বে রক্ত উপাদান ব্যাকটেরিয়া দ্বারা দূষিত হয়েছে কি না তা পরীক্ষা করা আবশ্যক।
গ্রহীতার নিকট বিতরণ
অণুচক্রিকার ক্ষেত্রে অনাক্রম্য সুসঙ্গতি নিশ্চিত করতে দাতা ও গ্রহীতার এ-বি-ও রক্তগ্রুপ একই হওয়া বা ক্রস-ম্যাচিং (রক্তমিল) করা জরুরি না, যদি না এতে যথেষ্ট পরিমাণ লোহিত রক্তকণিকা থাকে। লোহিত রক্তকণিকার উপস্থিতিতে এটি আলোহিত-কমলা র‌ং ধারণ করে এবং সাধারণত সমগ্র-রক্ত অণুচক্রিকার সাথে সংশ্লিষ্ট। গ্রহীতাকে অণুচক্রিকা দেওয়ার পূর্বে সঞ্চারণ-সংশ্লিষ্ট গ্রাফট-বনাম-পোষক রোগ প্রতিরোধ করার জন্য এটিকে তেজনিষ্ক্রিয়তার মাধ্যমে বিশুদ্ধ করা হয়। অণুচক্রিকা সঞ্চারণের পর গ্রহীতার অণুচক্রিকা সংখ্যায় যে পরিবর্তন হয় তাকে ইনক্রিমেন্ট বা বৃদ্ধি বলে এবং এটি গণনা করা হয় প্রাক‌্-সঞ্চারণ অণুচক্রিকা সংখ্যাকে সঞ্চারণ পরবর্তী অণুচক্রিকা সংখ্যা থেকে বিয়োগ করে। অনেক বিষয় এই বৃদ্ধিকে প্রভাবিত করে যেমন, গ্রহীতার দেহের আকার, সঞ্চারিত অণুচক্রিকার সংখ্যা এবং নিদানিক বৈশিষ্ট্যাবলি যা সঞ্চারিত অণুচক্রিকার অকালিক ধ্বংস ঘটায়। যখন অণুচক্রিকা সঞ্চারণ করার পরেও এর পর্যাপ্ত সংখ্যাবৃদ্ধি ঘটে না, তখন এটিকে অণুচক্রিকা সঞ্চারণ দুশ্চিকিৎস্যতা বলে।
অ্যাফেরিসিস-উদ্ভূত কিংবা দৈবচয়নকৃত দাতা থেকে প্রাপ্ত, উভয় ধরনের অণুচক্রিকাকে একটি আয়তন হ্রাসকরণ প্রক্রিয়ার মধ্য দিয়ে প্রক্রিয়াজাত করা হয়। এই প্রক্রিয়ায়, অণুচক্রিকা একটি সেন্ট্রিফিউজ বা কেন্দ্রাতিগ ঘূর্ণন যন্ত্রে ঘোরানো হয় এবং অতিরিক্ত রক্তরস অপসারণ করে ১০ থেকে ১০০ মি.লি. ঘনীভূত অণুচক্রিকা রাখা হয়। এরূপ আয়তন-হ্রাসকৃত অণুচক্রিকা সাধারণত কেবল নবজাতক ও শিশুরোগীদের দেওয়া হয় কারণ বেশি আয়তনের রক্তরস শিশুর ক্ষুদ্র সংবহনতন্ত্রকে ভারাক্রান্ত করতে পারে। নিম্নতর আয়তনের রক্তরস প্লাজমা প্রোটিনের প্রতি বিরূপ সঞ্চারণ বিক্রিয়ার সম্ভাবনা কমায়। আয়তন হ্রাসকৃত অণুচক্রিকার মেয়াদ মাত্র চার ঘণ্টা। প্রাপ্তবয়স্কদের জন্য এক ডোজ প্লেটলেট কনসেন্ট্রেট (অণুচক্রিকা ঘনীভবন) তৈরি করতে চার ইউনিট বা ব্যাগ রক্তের প্রয়োজন অথবা অ্যাফেরিসিস প্রক্রিয়ায় একজন দাতার নিকট থেকেই এক ডোজ ঘনীভূত অণুচক্রিকা পাওয়া যায়। প্রতি প্রাপ্তবয়স্ক ডোজে ন্যূনতম ২.৪×১০১১ সংখ্যক অণুচক্রিকা থাকে, যা অণুচক্রিকার সংখ্যা প্রায় ৪০×১০৯/L পর্যন্ত বৃদ্ধি করতে পারে যদি না রোগী কোনো ক্ষয়শীল তঞ্চনবিকার যেমন, ডিসেমিনেটেড ইন্ট্রাভাস্কুলার কোয়াগুলেশন (প্রকীর্ণ অন্তর্বাহ তঞ্চন) রোগে আক্রান্ত থাকে।
ক্ষত নিরাময়
রক্তক্ষরণ বন্ধ করার জন্য রক্তপিণ্ড গঠন কেবল একটি ক্ষণস্থায়ী সমাধান; টিসু মেরামত প্রয়োজন। এন্ডোথেলিয়ামের ক্ষুদ্র ব্যাঘাত শারীরবৃত্তীয় কৌশলে নিরাময় হয়; বৃহৎ ব্যাঘাত মেরামতের জন্য আঘাত শল্যবিদের সাহায্য প্রয়োজন। প্লাজমিন নামক ফাইব্রিনোলিটিক উৎসেচকের মাধ্যমে ধীরে ধীরে দ্রবীভূত হয়ে যায় এবং অণুচক্রিকাসমূহ ফ্যাগোসাইটোসিস প্রক্রিয়ায় অপসারিত হয়।
অণুচক্রিকা থেকে অণুচক্রিকা-উদ্ভূত বৃদ্ধি ফ্যাক্টর নামক একটি শক্তিশালী কেমোট্যাক্টিক (রসানুচলনমূলক) পদার্থ এবং  ট্র‍্যান্সফর্মিং গ্রোথ ফ্যাক্টর বিটা অবমুক্ত হয়, যা বহিঃকোষীয় ম্যাট্রিক্স, ফাইব্রোব্লাস্ট বৃদ্ধি ফ্যাক্টর, ইনসুলিন-সদৃশ বৃদ্ধি ফ্যাক্টর ১, অণুচক্রিকা-উদ্ভূত এপিডার্মাল বৃদ্ধি ফ্যাক্টর ও ভাস্কুলার এন্ডোথেলিয়াল বৃদ্ধি ফ্যাক্টররের অবক্ষেপণকে উদ্দীপিত করে। অণুচক্রিকা-সমৃদ্ধ রক্তরসের মাধ্যমে এ-সকল বস্তুর স্থানিক প্রয়োগ ক্ষত নিরাময়ে অনুবন্ধ হিসেবে ব্যবহৃত হয়।
অন্যান্য প্রাণী
অণুচক্রিকার পরিবর্তে, অস্তন্যপায়ী মেরুদণ্ডী প্রাণীদের নিউক্লিয়াসযুক্ত থ্রম্বোসাইট রয়েছে, যা অঙ্গসংস্থানিক দিক দিয়ে বি- লিম্ফোসাইটের মতো। এগুলো থ্রম্বিনের প্রভাবে সমষ্টীভূত হয়, কিন্তু অণুচক্রিকার মতো এডিপি, সেরোটোনিন, নর-অ্যাড্রেনালিনের প্রভাবে সমষ্টীভূত হয় না।